ਬੀ ਐਫ ਸਕਿਨਰ
ਬੁਰਹਸ ਫ਼ਰੈਡਰਿਕ (ਬੀ ਐਫ) ਸਕਿਨਰ (20 ਮਾਰਚ 1904 – 18 ਅਗਸਤ 1990) ਇੱਕ ਅਮਰੀਕੀ ਮਨੋਵਿਗਿਆਨੀ, ਵਿਵਹਾਰਵਾਦੀ, ਲੇਖਕ, ਅਤੇ ਸਮਾਜਿਕ ਦਾਰਸ਼ਨਿਕ ਸੀ। ਉਹ 1958 ਤੋਂ 1974 ਵਿੱਚ ਆਪਣੀ ਰਿਟਾਇਰਮੈਂਟ ਤੱਕ ਹਾਰਵਰਡ ਯੂਨੀਵਰਸਿਟੀ ਵਿਖੇ ਸਾਈਕਾਲੋਜੀ ਦਾ ਐਡਗਰ ਪੀਅਰਸ ਪ੍ਰੋਫੈਸਰ ਸੀ।ਸੁਤੰਤਰ ਇੱਛਾ ਨੂੰ ਉਹ ਭੁਲੇਖਾ ਮੰਨਦਾ ਸੀ। ਸਕਿਨਰ ਅਨੁਸਾਰ ਮਨੁੱਖੀ ਕਾਰਵਾਈ ਪਿਛਲੇ ਕਾਰਜਾਂ ਦੇ ਨਤੀਜਿਆਂ 'ਤੇ ਨਿਰਭਰ ਹੁੰਦੀ ਹੈ। ਇਸ ਸਿਧਾਂਤ ਨੂੰ ਉਹ ਪੁਨਰ-ਪੁਸ਼ਟੀ ਦਾ ਸਿਧਾਂਤ ਕਹਿੰਦਾ ਹੈ: ਜੇ ਕਿਸੇ ਕੰਮ ਦੇ ਨਤੀਜੇ ਮਾੜੇ ਹੁੰਦੇ ਹਨ, ਤਾਂ ਇਸਦਾ ਉੱਚ ਸੰਭਾਵਨਾ ਹੈ ਕਿ ਇਸ ਕਾਰਵਾਈ ਨੂੰ ਦੁਹਰਾਇਆ ਨਹੀਂ ਜਾਵੇਗਾ; ਜੇ ਨਤੀਜੇ ਚੰਗੇ ਹਨ, ਤਾਂ ਕਾਰਵਾਈ ਨੂੰ ਦੁਹਰਾਉਣ ਦੀ ਸੰਭਾਵਨਾ ਵਧੇਰੇ ਤਕੜੀ ​​ਹੋ ਜਾਂਦੀ ਹੈ।